
A húsfogyasztás, illetve a vegetarianizmus környezeti hatásainak összehasonlító elemzése

Dolgozatomban a táplálkozási szokásokat, elsősorban a húsevést vizsgálom földrajzi szempontok alapján. A vegetarianizmus területi elterjedésének elemzését követően a vallások és a hús elutasításának kapcsolatát analizálom. A húsevés előzményeinek, tehát az állattenyésztésnek és a hús feldolgozásának környezeti hatásait vizsgálom, a környezeti elemekre lebontva. Külön fejezetben tárgyalom az általam olvasott ellenvéleményeket, melyekre saját tapasztalatom és gondolataim alapján, illetve a kutatásaim eredményeinek fényében válaszolok. A kérdőíves felmérésem eredményeit is közlöm, mely a vegetáriánus étrendet követők arányát, valamint a kitöltők környezetvédelmi hozzáállását hivatott feltárni.



